leesgenot | Annemari Coetser
Die plek waar ek die groot trom slaan oor boeke, skryf, lees, Afrikaans en reis	Posts tagged 'leesgenot'	Gieljam	Gieljam in die golwe
Ek weet nie of iemand anders al ooit van G. Sutherland gehoor het nie, maar ek is mal oor sy boeke. My gunsteling is Gieljam in die golwe : 'n roman. Dit is reeds in 1949 uitgegee.
Hy het die wonderlikste sin vir humor (gehad?) Verskeie van sy kortverhale het ook in tydskrifte verskyn. Toe my seun as tiener net so gaande oor hom was en ek gehoor het dat hy in Pretoria bly, het ek speurder gespeel. Die tweede Sutherland in die telefoonboek het my sy nommer gegee.
Hy was toe reeds bejaard en verskriklik ingenome daarmee dat ek hom gebel het. Ek dink ek het sy week gemaak. Skrywers is maar weerlose dierasies wat 'n opregte kompliment waardeer.
Ek besit, behalwe Gieljam, ook Lenteliefde. Jaar van publikasie onbekend, maar daar is 'n advertensie vir Calvita Gesigspommade op die eerste bladsy: Stel u gelaatskleur u gerus? vra hulle nuuskierig. Agter in die boek is 'n advertensie vir Voorpos se skoonheidswedstryd en een vir 'n Maandblad met Persoonlikheid, Transafrika.
Avonture tussen mure is in 1979 deur Daan Retief uitgegee en dis juis met die lees daarvan dat my seun hom ook ontdek het.
'n Internetsoektog oor Sutherland lewer niks op nie. Weet enigiemand iets van hom? Ek sal wat gee om nog van sy boeke te lees.
('n Ander weergawe van hierdie skrywe het voorheen in Boekemakranka verskyn.)
Vir die lettervreter
Tagged with:Annemari CoetserHumorleesleesgenotskryfskrywer	Of amper enigiets	Die leuse wat ek seker die meeste gebruik is: As jy kan lees, kan jy enigiets doen. My kinders is al moeg daarvoor; hulle dreig om dit my grafskrif te maak. Hierdie lees- en skryflus kom seker van die een of ander oer-ouma of –oupa se gene, want my ouers het nie juis gelees nie en daar was min boeke in ons huis. Ek het geen herinnering waar hulle vir ons stories lees nie.
Die ooievaar het my kom neerlê in 'n spoorweghuis in Northdene, 'n voorstad van Durban. Toe ek jare later saam met my bejaarde pa daar rondloop en die huis soek, was daar net welige plantegroei en hier en daar 'n stukkie fondasie. Wat my ouers nagelaat het om ooit te noem, was dat my geboortehuis 'n halwe klipgooi van 'n rioolplaas af was. Miskien het hulle gedink dis onnodige inligting om op jou lewenspad saam te neem en waarskynlik was hulle reg.
Spoorwegwerkers trek gedurig en so tjoef-tjaf die stoomtreine toe met ons stasiemeesterpa se groot gesin – vyf kinders – van die een plek na die ander. Klein dorpies in Natal, nog kleiner haltes in die Vrystaat – tot ons aan die einde van my skooljare in die Oos-Kaap beland. Ek word so tussendeur die gesin se amptelike storieverteller wat blitsig 'n storie moes fabriseer oor enige onderwerp wat my boeties en sussie kon uitdink.
Hoe wens ek nie dat ek as klein kind kon lees soos hierdie kinders nie. Die standbeeld is in Madrid. Eers in die hoërskool het ek by 'n skool beland wat 'n biblioteek gehad het.
Die Groot Trom Slaan
Tagged with:leesleesgenotMadridstandbeeld	Onlangse Inskrywings	Kompartemente
Resensie van Die Kamer Langsaan
Argief	Select Month Mei 2012 April 2012 February 2012 Oktober 2011 Augustus 2011 Julie 2011 My skryfsels – EN wat meer sê – MAAK 'N KRAAK! – dis net 'n hanetreetjie hierheen – my skryfproses – ek WAS HIER – WOORDE en NUUTSKEPPINGS – E-boeke – WAAR trek jy nou? – Lees, LEES, lees – Eie BASUIN blaas – AFRIKAANS – speels – POSITIEF – die kind in my – BOEKE gelees – kuns – in KORT TREKKE – kuierplekke
Die Groot Trom Slaan (7)
In Kort Trekke (4)
Maak 'n Kraak (1)
Vir die lettervreter (3)
Waar gaan die tyd tog heen?
Wil jy graag weet as ek 'n nuwe inskrywing gemaak het?
skryf	lees	roman	Afrikaans	Annemari Coetser	Die Kamer Langsaan	Boeke	leesgenot	Oop Kaarte	Manuskrip	Romanwedstryd	Lapa	skrywer	Humor	publikasie	bemarking	standbeeld	Madrid	nuutskeppings	neologismes	boek	NaNoWriMo	Lekkerlit	Dagboek	outeur	blog	romans	Boererate	Lekkerkos	Die Elfde Uur	Dirk Kamfer	Historiese roman	resensie	Nini Bennett	Rapport	Notas	Reis	Clarens	Lesotho	herfs	populiere	taal	Afrikaanse	brabbeltaal	Blog at WordPress.com. | Theme: Spectrum by Ignacio Ricci.